Paeti sõnul on tänu Eesti ja Suurbritannia koostööle ravivõimalused Bosti keskhaiglas oluliselt paranenud.  "Haigla tehniline võimekus on nüüdseks saanud vastavusse Afganistani tervishoiuministeeriumi standarditega ja see võimaldab haiglal järgmise sammuna asuda parandama ravi kvaliteeti ning muuta tööd efektiivsemaks," sõnas Paet. "Lisaks meditsiiniasutuste varustamisele on väga oluline keskenduda vajaliku personali leidmisele ja väljaõpetamisele," rõhutas ta.